Nädalase reisi hind alates 27 990.- krooni.  2-nädalase reisi hind alates 39 990.- krooni.  Elegantne ja väärikas hotell keset suurt ja lopsakat aeda on parimaid Goas - paljude Goa-fännide arvates vaieldamatult parim. Madalad kahekorruselised hotellihooned paiknevad laial territooriumil omalaadse puhkekülana, mille  "tänavatel" saab jalavaeva vähendamiseks soovi korral liikuda bagiga. Hotelli arhitektuur on sümbioos Vahemere ja Goa mõjutustest.    Park Hyatti südameks on avar siseõu Village Plaza, millel ja mille äärest leiab 35-kohalise kino, erinevaid restorane ja mitmeid hea valikuga kauplusi.  Park Hyatt asub Arossimi rannas 15 km kaugusel lennujaamast. Pealinn  Panaji on 32 km kaugusel. Lähim ööelukeskus on lühikese taksosõidu kaugusel Colva rannas. Hotellitaksode asemel võiks kasutada hotelli värava ees seisvaid taksosid, mis on odavamad.  Park Hyatti restoranide köök on hea, aga paratamatult on hinnad soolasevõitu. Maitsva ja mitu korda odavama eine leiab rannahüttidest. Hotellist randa piki vasakule minnes teine hütt on Zeebops, kus hommikul värskelt püütud kala küpsetatakse just teile meelepärasel viisil. Rannahüttides on paaril õhtul nädalas elav  muusika, samuti korraldatakse diskosid.    Rand:  Hotelli veespordikeskuses saab surfata, jetiga sõita ja harrastada mitmeid teisi levinud veespordialasid.  Basseinid:  Park Hytti  bassein on India suurim. Basseinis on liumäed. Olemas lastebassein, basseinibaar. Vaba aeg ja sport:  Goa suurim tervisekeskus Sereno Spa pakub laia valiku massaaže, hooldusteraapiaid ja ilukuure. Joogatunnid. Spa's on mullibassein, saun, aurusaun.  Tennis ▪ 9-rajaline golfiväljak ▪ jõusaal.  Restoranid, baarid: Kokku 10 mitmesugust restorani ja baari.  Võimalus ööpäevaringselt toitu tuppa tellida. Toit on maitsev, aga kallivõitu. Ärge kartke einestada odavates rannahüttides (vt. eespool)! Restoranid: